
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky PLs. ÚS 10/2018-8 Ústavný súd Slovenskej republiky na neverejnom zasadnutí pléna 25. apríla 2018 o sťažnostiach -
,
, t. č.
zastúpeného Advokátskou kanceláriou URBÁNI & Partners, s. r. o., v mene ktorej koná advokát JUDr. Rastislav Urbáni, PhD., LL.M., vo veci namietaného porušenia jeho základných práv podľa čl. 17 ods. 1, 2 a 5 Ústavy Slovenskej republiky a práva podľa čl. 5 ods. 4 Dohovoru o ochrane ľudských práv a základných slobôd uznesením Krajského súdu v Banskej Bystrici sp. zn. 5 Tpo 24/2018 z 27. marca 2018, ako aj postupom, ktorý predchádzal jeho vydaniu, -
,
,
zastúpeného Advokátskou kanceláriou URBÁNI & Partners, s. r. o., v mene ktorej koná advokát JUDr. Rastislav Urbáni, PhD., LL.M., vo veci namietaného porušenia jeho základných práv podľa čl. 17 ods. 1, 2 a 5 Ústavy Slovenskej republiky a práva podľa čl. 5 ods. 4 Dohovoru o ochrane ľudských práv a základných slobôd uznesením Krajského súdu v Banskej Bystrici sp. zn. 5 Tpo 24/2018 z 27. marca 2018, ako aj postupom, ktorý predchádzal jeho vydaniu, takto
rozhodol: Veci vedené Ústavným súdom Slovenskej republiky pod sp. zn. Rvp 753/2018 a sp. zn. Rvp 755/2018 s p á j a na spoločné konanie, ktoré bude ďalej vedené pod sp. zn. Rvp 753/2018. Odôvodnenie: Ústavnému súdu Slovenskej republiky (ďalej aj „ústavný súd“) bola 13. apríla 2018 doručená a 20. apríla 2018 doplnená sťažnosť
(ďalej len „sťažovateľ 1“)
vo veci namietaného porušenia jeho základných práv podľa čl. 17 ods. 1, 2 a 5 Ústavy Slovenskej republiky (ďalej len „ústava“) a práva podľa čl. 5 ods. 4 Dohovoru o ochrane ľudských práv a základných slobôd (ďalej len „dohovor“) uznesením Krajského súdu v Banskej Bystrici (ďalej len „krajský súd“) sp. zn. 5 Tpo 24/2018 z 27. marca 2018 (ďalej len „napadnuté uznesenie“), ako aj postupom, ktorý predchádzal jeho vydaniu. Sťažnosť je vedená pod sp. zn. Rvp 753/2018 a bola pridelená sudcovi spravodajcovi JUDr. Sergejovi Kohutovi, ktorý je v súlade s Rozvrhom práce Ústavného súdu Slovenskej republiky na obdobie od 1. marca 2018 do 28. februára 2019 (ďalej len „rozvrh práce“) členom II. senátu ústavného súdu. Ústavnému súdu bola v ten istý deň doručená sťažnosť
(ďalej
len „sťažovateľ 2“) vo veci namietaného porušenia jeho základných práv podľa čl. 17 ods. 1, 2 a 5 ústavy a práva podľa čl. 5 ods. 4 dohovoru napadnutým uznesením, ako aj postupom, ktorý predchádzal jeho vydaniu. Sťažnosť je vedená pod sp. zn. Rvp 755/2018 a bola pridelená sudkyni spravodajkyni JUDr. Ľudmile Gajdošíkovej, ktorá je v súlade s rozvrhom práce predsedníčkou IV. senátu ústavného súdu. Podľa § 31a ods. 1 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“) ak tento zákon

neustanovuje inak a povaha veci to nevylučuje, použijú sa na konanie pred ústavným súdom primerane ustanovenia Civilného sporového poriadku (ďalej len „CSP“). Podľa § 166 ods. 1 CSP v záujme hospodárnosti konania súd spojí na spoločné konanie také konania, ktoré sa pred ním začali a skutkovo spolu súvisia alebo sa týkajú tých istých strán. Podľa čl. II ods. 10 rozvrhu práce v záujme hospodárnosti konania môže plénum ústavného súdu rozhodnúť o spojení vecí, ktoré boli pridelené členom rôznych senátov ako sudcom spravodajcom, na spoločné konanie, ak tieto veci spolu skutkovo súvisia alebo sa týkajú tých istých účastníkov. Návrh na rozhodnutie o spojení môže plénu ústavného súdu podať sudca spravodajca vo veci, ktorej spojenie s inou vecou sa navrhuje, alebo predsedníčka ústavného súdu. Ak vzhľadom na okolnosti hodné osobitného zreteľa nerozhoduje plénum inak, je na spoločné konanie o spojených veciach príslušný ten senát ústavného súdu, ktorého členom je sudca spravodajca v tej zo spájaných vecí, v ktorej začalo konanie na ústavnom súde skôr (§ 18 ods. 2 zákona o ústavnom súde). Zo spisov ústavného súdu vedených pod sp. zn. Rvp 753/2018 a sp. zn. Rvp 755/2018 vyplýva, že predmetom oboch sťažností je preskúmanie (toho istého) napadnutého uznesenia krajského súdu a konania, ktoré predchádzalo jeho vydaniu, pričom rozsah práv, ktorých porušenie sťažovateľ 2 namieta vo veci sp. zn. Rvp 755/2018, je rovnaký ako rozsah práv, ktorých porušenie sťažovateľ 1 namieta v sťažnosti vedenej ústavným súdom pod sp. zn. Rvp 753/2018. Z argumentácie obsiahnutej v spájaných sťažnostiach je zrejmé, že v oboch prípadoch bude v rámci preskúmania ústavnej konformity napadnutého uznesenia krajského súdu a konania, ktoré predchádzalo jeho vydaniu, potrebné posúdiť rovnaké ústavnoprávne otázky. Vzhľadom na to, že sťažnosti spolu skutkovo úzko súvisia a sú obsahovo totožné, ústavný súd v záujme hospodárnosti konania podľa § 31a ods. 1 zákona o ústavnom súde v spojení s § 166 ods. 1 CSP rozhodol, že veci vedené ústavným súdom pod sp. zn.
3
Rvp 753/2018 a sp. zn. Rvp 755/2018 spája na spoločné konanie, ktoré bude ďalej vedené pod sp. zn. Rvp 753/2018. Uvedené skutočnosti boli podkladom pre záver ústavného súdu obsiahnutý vo výroku tohto rozhodnutia. P o u č e n i e : Proti tomuto rozhodnutiu nemožno podať opravný prostriedok. V Košiciach 25. apríla 2018

Zdroj: KAUZIS.SK – https://www.kauzis.sk/judikatura/r/ECLI:SK:USSR:2018:PLs.US.10.2018.1 (dáta aktuálne k 13. 11. 2026). Záväzné je znenie zverejnené súdom.




